**Zagrebačka burza**

Virovitica, 09. srpnja 2013.

**PREDMET: Reagiranje na članak objavljen u Jutarnjem listu 08. srpnja 2013.**

U Jutarnjem listu, izdanju od 08. srpnja 2013., pod naslovom: “Želimo partnera koji će uložiti do 24,99% u šećerane” iznesene su pojedine tvrdnje o planovima Viro tvornice šećera d.d. koji uključuju traženje strateškog partnera koji bi dokapitalizirao Društvo.

Na traženje Zagrebačke burze, niže dostavljamo očitovanje o predmetnom članku.

Stavovi izneseni u članku predstavljaju isključivo stavove i želje Uprave Društva koja dokapitalizaciju smatra najkvalitetnijim načinom osnaživanja Društva. S jedne strane, Društvo na taj način može dobiti snažnu potporu u obliku strateškog partnera značajne tržišne snage, a s druge strane pribavlja svježi kapital potreban za daljnji rad i eventualno širenje.

**Viro tvornica šećera d.d.**